Sandro Mazzola

Alessandro «Sandro» Mazzola (født 8. november 1942 i Torino) er en tidligere italiensk fotballspiller. Han er sønn av den tidligere stjernespilleren Valentino Mazzola, og var en av italiensk fotballs største stjerner på 1960- og 1970-tallet.

Sandro Mazzola spilte hele sin karriere i Inter, hvor han var med på å vinne fire ligamesterskap, og gikk til topps i Europacupen i 1964 og 1965. Han spilte 70 landskamper for , og scoret 22 landslagsmål. Han deltok i tre VM-sluttspill, og var tapende finalist i 1970. Han var også med på det italienske laget som ble europamestere på hjemmebane i 1968.

Mazzola debuterte for Inter i 1961, og scoret i debuten. I likhet med sin far, var Mazzola offensiv midtbanespiller, og spilte med trøye nummer 10. I løpet av sine 17 sesonger på San Siro, spilte han 418 kamper i Serie A, og scoret 116 mål. I 1971 kom han på andreplass i kåringen av årets spiller i Europa, bak Johan Cruijff.

 Meritter 
 Italiensk ligamester: 1962/63, 1964/65, 1965/66, 1970/71.
 Vinner av Europacupen for serievinnere: 1963/64, 1964/65.
 Europamester: 1968.
 70 landskamper, 22 mål.

 Referanser 

 Eksterne lenker 




Kategori:Italienske fotballspillere
Kategori:Europamestere i fotball
Kategori:Spillere i Fotball-VM 1966
Kategori:Spillere i Fotball-EM 1968
Kategori:Spillere i Fotball-VM 1970
Kategori:Spillere i Fotball-VM 1974
Kategori:Fotballspillere for FC Internazionale Milano
Kategori:Personer fra Torino